[image: image1.png]ks




 BUDAPEST  FŐVÁROS ÖNKORMÁNYZATA

VÁROSÜZEMELTETÉSI ÉS VAGYONGAZDÁLKODÁSI 

FŐPOLGÁRMESTER-HELYETTES

2

Iktatószám: 29-340/2008.

ELŐTERJESZTÉS

a Fővárosi Közgyűlés részére

Tárgy: Javaslat a Sportintézmények Alapító Okiratának módosítására

Egyeztetésre megküldve a Fővárosi Közgyűlés Állandó Bizottságainak, valamint a Tanácsnokok részére.

Tisztelt Közgyűlés!

Az Európai Unió tagállamaiban, így Magyarországon is hatályba lépett 2007.  január 19-én a gazdasági tevékenységek statisztikai osztályozása NACE Rev.2 rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról szóló Európai Parlament és a Tanács 1893/2006/EK rendelete. 
Az új osztályozási rendszer bevezetéséhez a KSH egy internetes alkalmazást fejlesztett ki a gazdasági szervezetek szakágazati kódjának megállapításához (TEÁOR ’08), amelyet közzétett a KSH honlapján.

A fővárosi intézmények alapító okiratában a tevékenységi körök a régi TÁOR besorolás szerint vannak meghatározva, amelyet az új EU szabályozáshoz kell igazítani. A javasolt módosítást tehát a fentiekben leírt jogszabálynak való megfeleltetés indokolja.

Az előzőekben leírtak alapján áttekintettük a sportintézmények, így a Városligeti Műjégpálya (1. számú melléklet) és a Margitszigeti Atlétikai Centrum (2. számú melléklet) alapító okiratait és javasoljuk azok módosítását. 
A hivatkozott EK rendelet szerinti módosításokon kívül  mindkét sportintézmény alapító okiratában az alaptevékenységhez kapcsolódó kisegítő és kiegészítő tevékenységek pontosítását, kiegészítését is elvégeztük. 
Fentiek alapján javasoljuk a két sportintézmény alapító okiratának mellékelt tervezetek szerinti módosítását (3-4.sz.mellékletek).

HATÁROZATI JAVASLATOK

A Fővárosi Közgyűlés úgy dönt, hogy 
1. az államháztartásról szóló1992. évi XXXVIII. törvény 89.§ (1) bekezdése alapján módosítja a Margitszigeti Atlétikai Centrum intézmény alapító okiratát a      4. sz. melléklet szerinti tartalommal, egyben felkéri a főpolgármestert az alapító okirat módosítás és a 6. számú melléklet szerinti egységes szerkezetbe foglalt alapító okirat aláírására és kiadására.
Határidő: 60 nap

Felelős: főpolgármester
2. az államháztartásról szóló1992. évi XXXVIII. törvény 89.§ (1) bekezdése alapján módosítja  a Városligeti Műjégpálya intézmény alapító okiratát a 3. sz. melléklet szerinti tartalommal, egyben felkéri a főpolgármestert az alapító okirat módosítás és az  5. számú melléklet szerinti egységes szerkezetbe foglalt alapító okirat aláírására és kiadására.
Határidő: 60 nap

Felelős: főpolgármester

A határozati javaslatok elfogadásához minősített szavazattöbbség szükséges.
Budapest, 2008. augusztus „     „


Hagyó Miklós


főpolgármester-helyettes

